CELEX: 32011R0630
Language: ro
Date: 2011-06-21 00:00:00
Title: Regulamentul (UE) nr. 630/2011 al Consiliului din 21 iunie 2011 de modificare a Regulamentului (UE) nr. 7/2010 privind deschiderea și modul de gestionare a unor contingente tarifare autonome ale Uniunii pentru anumite produse agricole și industriale

30.6.2011   
            
            
               RO
            
            
               Jurnalul Oficial al Uniunii Europene
            
            
               L 170/1
            
         REGULAMENTUL (UE) NR. 630/2011 AL CONSILIULUI
   din 21 iunie 2011
   de modificare a Regulamentului (UE) nr. 7/2010 privind deschiderea și modul de gestionare a unor contingente tarifare autonome ale Uniunii pentru anumite produse agricole și industriale
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 31,
   având în vedere propunerea Comisiei Europene,
   întrucât:
   
               (1)
            
            
               Pentru a asigura furnizarea neîntreruptă și în cantitate suficientă a anumitor mărfuri produse insuficient în Uniune și pentru a evita perturbarea pieței, în cazul anumitor produse agricole și industriale au fost deschise contingente tarifare autonome prin Regulamentul (UE) nr. 7/2010 al Consiliului (1), în cadrul cărora respectivele produse pot fi importate la o rată redusă sau zero a taxelor.
            
         
               (2)
            
            
               Volumele contingentare stabilite anterior pentru contingentele tarifare autonome ale Uniunii cu numerele de ordine 09.2767, 09.2813, 09.2977, 09.2628, 09.2629 și 09.2635 sunt insuficiente pentru a satisface necesitățile industriei din Uniune. Prin urmare, aceste volume contingentare ar trebui mărite, de la 1 iulie 2011 în cazul contingentelor tarifare cu numerele de ordine 09.2767 și 09.2813, și de la 1 ianuarie 2011 în cazul contingentelor tarifare cu numerele de ordine 09.2977, 09.2628, 09.2629 și 09.2635.
            
         
               (3)
            
            
               În plus, în ceea ce privește contingentul tarifar autonom al Uniunii cu numărul de ordine 09.2631, descrierea produsului ar trebui revizuită.
            
         
               (4)
            
            
               De asemenea, continuarea acordării unui contingent tarifar pentru al doilea semestru din 2011 în ceea ce privește contingentul tarifar cu numărul de ordine 09.2947 nu mai corespunde intereselor Uniunii. Prin urmare, contingentul respectiv ar trebui închis cu începere de la 1 iulie 2011, iar rândul de tabel aferent acestuia ar trebui eliminat din anexa la Regulamentul (UE) nr. 7/2010.
            
         
               (5)
            
            
               Prin urmare, Regulamentul (UE) nr. 7/2010 ar trebui modificat în consecință.
            
         
               (6)
            
            
               Deoarece unele dintre măsurile prevăzute de prezentul regulament ar trebui să se aplice de la 1 ianuarie 2011, iar altele de la 1 iulie 2011, prezentul regulament ar trebui să se aplice de la datele respective în mod corespunzător și să intre în vigoare imediat,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (UE) nr. 7/2010 se modifică după cum urmează:
   
               1.
            
            
               rândurile care conțin contingentele tarifare cu numerele de ordine 09.2767, 09.2813 și 09.2631 se înlocuiesc cu rândurile prevăzute în anexa I la prezentul regulament;
            
         
               2.
            
            
               rândurile care conțin contingentele tarifare cu numerele de ordine 09.2977, 09.2628, 09.2629 și 09.2635 se înlocuiesc cu rândurile prevăzute în anexa II la prezentul regulament;
            
         
               3.
            
            
               rândul corespunzător contingentului tarifar cu numărul de ordine 09.2947 se elimină.
            
         Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   Se aplică de la 1 iulie 2011.
   Cu toate acestea, articolul 1 punctul 2 se aplică de la 1 ianuarie 2011.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Luxemburg, 21 iunie 2011.
      
         
            Pentru Consiliu
         
         
            Președintele
         
         FAZEKAS S.
      
   
   
      (1)  JO L 3, 7.1.2010, p. 1.
   
      ANEXA I
      
         Contingentele tarifare menționate la articolul 1 punctul 1
      
      
                  Nr. de ordine
               
               
                  Codul NC
               
               
                  TARIC
               
               
                  Descrierea
               
               
                  Perioada de contingentare
               
               
                  Volumul contingentului
               
               
                  Nivelul dreptului contingentar (%)
               
            
                  09.2767
               
               
                  ex 2910 90 00
               
               
                  80
               
               
                  Oxid de alil și glicidil
               
               
                  1.1.-31.12.
               
               
                  4 300 tone
               
               
                  0 %
               
            
                  09.2813
               
               
                  ex 3920 91 00
               
               
                  94
               
               
                  Folie de polivinil butiral coextrudată triplu stratificată fără o bandă colorată gradual conținând în greutate 29 % sau mai mult, dar nu mai mult de 31 % 2,2’-etilendioxidietil bis(2-etilhexanoat) ca plastifiant
               
               
                  1.1.-31.12.
               
               
                  3 000 000 m2
                  
               
               
                  0 %
               
            
                  09.2631
               
               
                  ex 9001 90 00
               
               
                  80
               
               
                  Lentile de sticlă nemontate, prisme și elemente asamblate pentru a fi utilizate la fabricarea de bunuri care intră sub incidența codurilor NC 9002, 9005, 9013 10 și 9015 (1)
               
               
                  1.1.-31.12.
               
               
                  5 000 000 unități
               
               
                  0 %
               
            
   
      ANEXA II
      
         Contingentele tarifare menționate la articolul 1 punctul 2
      
      
                  Nr. de ordine
               
               
                  Codul NC
               
               
                  TARIC
               
               
                  Descrierea
               
               
                  Perioada de contingentare
               
               
                  Volumul contingentului
               
               
                  Nivelul dreptului contingentar (%)
               
            
                  09.2977
               
               
                  2926 10 00
               
               
                   
               
               
                  Acrilonitril
               
               
                  1.1.-31.12.
               
               
                  50 000 tone
               
               
                  0 %
               
            
                  09.2628
               
               
                  ex 7019 52 00
               
               
                  10
               
               
                  Plasă din sticlă, țesută din fibre de sticlă acoperite cu plastic, cu o greutate de 120 g/m2 (± 10 g/m2), de tipul celor utilizate la fabricarea paravanelor împotriva insectelor, sub formă de rulouri sau rame
               
               
                  1.1.-31.12.
               
               
                  1 900 000 m2
                  
               
               
                  0 %
               
            
                  09.2629
               
               
                  ex 7616 99 90
               
               
                  85
               
               
                  Mânere telescopice din aluminiu, pentru fabricarea valizelor (1)
               
               
                  1.1.-31.12.
               
               
                  600 000 unități
               
               
                  0 %
               
            
                  09.2635
               
               
                  ex 9001 10 90
               
               
                  20
               
               
                  Fibre optice utilizate la fabricarea cablurilor din fibre de sticlă de la poziția 8544 (1)
               
               
                  1.1.-31.12.
               
               
                  3 300 000 km
               
               
                  0 %